Sveiki,

informuojame, jog RJOS „Apvalius stalas“ Visuotinis narių susirinkimas vyks birželio 16d. 10.00 val.

Pateikiame pagrindinę informaciją apie dokumentų teikimą Visuotiniam narių susirinkimui. Taip pat pridedame Visuotinio narių susirinkimo darbotvarkę.

Dokumentų teikimas Visuotiniam narių susirinkimui:

|  |  |  |  |
| --- | --- | --- | --- |
|  | **Aprašymas** | **Reikalingi dokumentai** | **Pateikimo terminas** |
| 1. Atstovų į Visuotinį narių susirinkimą

delegavimas | Į RJOS „Apvalus stalas“ Visuotinį narių susirinkimą galima deleguoti nedaugiau kaip 5 kiekvienos RJOS "Apvalus stalas" organizacijų narių vadovus, valdybos narius ir organizacijų narius. Bet kiekviena organizacija turi tik po vieną bazinį balsą.Iki Visuotinio narių susirinkimo pradžios delegatai gali būti keičiami laikantis nurodytų reikalavimų.Jeigu Narė iki Visuotinio narių susirinkimo pradžios nepateikė delegavimo rašto, balsavimo mandatas gali būti išduodamas tik organizacijos vadovui.Visuotinio narių susirinkimo metu delegatai keičiami laikantis Civilinio Kodekso 2.89 straipsnio reikalavimų. | Reikalavimai delegavimo raštui:1) delegavimo rašte turi būti nurodyta kiekvieno deleguojamo asmens vardas, pavardė, einamos pareigos organizacijoje, gimimo data, el. pašto ir gyvenamosios vietos adresai bei telefonas;2) delegavimo raštas turi būti pasirašytas organizacijos vadovo ar jo įgalioto asmens pridedant įgaliojimo kopiją ir patvirtintas organizacijos antspaudu;Dokumentai turi būti pristatyti registruotu paštu, el. paštu (skanuota versija) ar atnešti į RJOS „Apvalus stalas“ biurą. | Delegavimo raštai turi būti pristatyti iki birželio 11 d. 17 val. |
| 2. Reikalavimai organizacijoms, norinčioms tapti RJOS „Apvalus stalas“ Narėmis ar Stebėtojomis | Organizacijos, norinčios tapti RJOS “Apvalus stalas“ Narėmis turi atitikti Įstatų numatytus reikalavimus.Dokumentai, numatyti RJOS “Apvalus stalas“ įstatų 4 punkte . | Teikiami dokumentai:1) prašymas tapti Nare;2) organizacijos registracijos dokumento ir įstatų kopiją;3) dokumentą patvirtinantį, kad jūsų organizacija yra jaunimo ar su jaunimu dirbanti organizacija;3) registracijos pažymėjimo kopija5) narių sąrašą, kurio forma yra laisva;6) informacija apie valdymo organus, organizacijai atstovausiančius asmenis.Dokumentai turi būti pristatyti registruotu paštu, el. paštu (skanuota versija) ar atnešti į RJOS „Apvalus stalas“ biurą. | Dokumentai turi būti pristatyti iki birželio 11 d. 17 val. |
| 3. Reikalavimai kandidatams į RJOS „Apvalus stalas“ Valdybos nario poziciją | Visuotinio susirinkimo metu bus renkami šeši Valdybos nariai dvejų metų kadencijai. | Kandidatai privalo pateikti šiuos dokumentus:1) gyvenimo aprašymą;2) motyvacinį laišką;Dokumentai turi būti pristatyti registruotu paštu ar atnešti į RJOS „Apvalus stalas“ biurą.Privaloma pateikti šiuos dokumentus ir elektronine versija el. paštu lyderiu@gmail.com  | Dokumentai turi būti pateikti iki birželio 11 d. 17 val. |
| 4. Kandidatavimas į RJOS „Apvalus stalas“ Kontrolės komisijos pozicijas | Visuotiniame narių susirinkime bus renkamas RJOS „Apvalus stalas“ Kontrolės komisijos narys vienerių metų kadencijai. | Kandidatai į Kontrolės komisiją keliami Visuotinio narių susirinkimo metu. |  |
| 5. Papildomų klausimų darbotvarkei teikimas | Papildomus klausimus darbotvarkei gali teikti Narių atstovai tokia tvarka:1) papildomi klausimai darbotvarkei turi būti teikiami Prezidentui raštu iki darbotvarkės svarstymo pradžios;2) atskiru Visuotinio narių susirinkimo sprendimu papildomi klausimai į darbotvarkę gali būti įtraukiami ir patvirtinus darbotvarkę, jau vykstant Visuotiniam narių susirinkimui ;3) teikiant siūlymą į darbotvarkę įtraukti papildomą klausimą, turi būti nurodomas klausimą teikiantis asmuo, atstovaujama organizacija, siūlomo įtraukti klausimo pavadinimas, trumpas jo pristatymas ir asmens, kuris pristatys šį klausimą, vardas ir pavardė. Jei siūloma priimti pareiškimus, rezoliucijas ir kitus dokumentus, turi būti pateikiami šių dokumentų projektai. |  |  |

 ¹ Dokumentai bus paskelbti RJOS „Apvalus stalas“ interneto svetainėje [www.apvalusstalas.lt](http://www.apvalusstalas.lt) tam, kad nariai galėtų iš anksto susipažinti su kandidatais.

Dokumentų el. versijų pateikimo data turi sutapti su originalios versijos pateikimo data.